ఫ్లోరిడా
ఫ్లోరిడా, అమెరికా సంయుక్త రాష్ట్రాలలోని ఒక రాష్ట్రము. ఫ్లోరిడా అమెరికా రాష్ట్రాలలో ఆగ్నేయంగా ఉన్న రాష్ట్రం. ఈ రాష్ట్రపు పడమర దిశలో మెక్సికో ఖాతం, ఉత్తరంలో అలబామా రాష్ట్రం మరియు జార్జియా రాష్ట్రం, తూర్పున అట్లాంటిక్ మహా సముద్రం ఉన్నాయి. అమెరికా సంయుక్తరాష్ట్రాలలో ఫ్లోరిడా వైశాల్యంలో 22వ స్థానంలోనూ, జనసంఖ్యలో 4వ స్థానం లోనూ అలాగే జనసాంధ్రతలో 8వ స్థానంలోనూ ఉంది.
ఫ్లోరిడా
పురావస్తు పరిశోధనలు ఫ్లోరిడాలో మొదటగా నివసించిన వారు పాలియో -ఇండియన్లు అని తెలియజేస్తున్నాయి. వీరు అమెరికాలో మొదట నివసించిన వారని సుమారు 14 వేల సంవత్సరాలకు ముందు నుండి నివసిస్తున్నారని భావిస్తున్నారు. ప్రాచీన కాలం (క్రీ. పూ 2000 నుండి) ఈ ప్రదేశంలో మానవులు నివసిస్తున్నారని భావిస్తున్నారు. క్రీ. పూ 500 తరువాత ముందు ఉన్న సంస్కృతికి సంబంధించిన అదే మాదిరి సంస్కృతి ఆరంభమై విభిన్నమైన ప్రాంతీయ సంస్కృతులతో పరస్పర సహకారాలతో కలిసి పోయింది. చారిత్రక ఆధారాలు 16వ శతాబ్దం నుండి లభిస్తున్నాయి. ఇక్కడ వరుసగా అపలచి (ఫ్లోరిడా పాన్ హేండిల్), ది తింక్యూ (ఉత్తర మరియు మధ్య ఫ్లోరిడా), ది అయిస్ (అంట్లాంటిక్ తీరం మధ్యలో), టొకోబాగా (టంపా బే ఏరియా), ది కల్యూసా (వాయవ్య ఫ్లోరిడా) మరియు టెక్యుస్టా (ఆగ్నేయ ఫ్లోరిడా) మొదలైన ప్రాచీన స్థానిక జాతులు నివసించారు.